ടോംഗയിലെ ഗതാഗതത്തിനുള്ള കേന്ദ്ര കേന്ദ്രമാണ് നുക്കുവാലോഫ. പട്ടണത്തിന്റെ മധ്യഭാഗത്തുള്ള ബസ് സ്റ്റേഷനിൽ നിന്നാണ് ബസുകൾ പുറപ്പെടുന്നത്. ഇവിടത്തെ ബസുകൾ സ്വകാര്യബസുകൾ ആണ്, ഡ്രൈവർമാർ തന്നെയാണ് ബസിന്റെ സമയം തീരുമാനിക്കുന്നത്. സ്കൂൾ വിദ്യാർഥികൾക്ക് കുറഞ്ഞ നിരക്ക് സർക്കാർ നിശ്ചയിച്ചിട്ടുണ്ട്. ബസുകൾ സാധാരണയായി ശേഷിയിൽ കവിഞ്ഞാണ് ഓടിക്കുന്നത്. കൂടാതെ, ചില സ്കൂളുകളും വലിയ ഹോട്ടലുകളും അവരുടെ സ്വന്തം ബസുകൾ ഓടിക്കുന്നു.

സ്വകാര്യ ഉടമസ്ഥതയിലുള്ള നിരവധി ടാക്സികൾ ഉണ്ട്. കാർ സ്വന്തമാക്കിയ പലരും ഒഴിവുസമയങ്ങളിൽ ടാക്സി സേവനങ്ങൾ നൽകി അധിക പണം സമ്പാദിക്കുന്നു. ടാക്സി നിരക്കും സർക്കാർ നിശ്ചയിച്ചിട്ടുണ്ട്. മിക്ക കുടുംബങ്ങൾക്കും സ്വന്തമായി കാർ ഉണ്ട്; നുക്കുവാലോഫയിലെ ചില ആൾക്കാർ സൈക്കിളിൽ സഞ്ചരിക്കുന്നു . ഒരു കാലത്ത് ലഗൂൺ മുതൽ വാർഫ് വരെ ഒരു ഇടുങ്ങിയ ഗേജ് റെയിൽ‌വേ ഉണ്ടായിരുന്നു, പക്ഷേ ഇന്ന് ടോംഗയിൽ റെയിൽ‌വേയോ ട്രാമുകളോ പ്രവർത്തിക്കുന്നില്ല, ഇത് റെയിൽ‌വേ റോഡിന് പേര് നൽകി. 

ടോംഗ ദ്വീപിലെ ആഴത്തിലുള്ള ഒരേയൊരു തുറമുഖമാണ് നുകുസലോഫ തുറമുഖം, ഇതാണ് നുക്കുവാലോഫയെ തലസ്ഥാനത്തിനമായി തിരഞ്ഞെടുക്കാൻ കാരണം. 1977-ൽ ഭൂകമ്പം നശിക്കുന്നതുവരെ നിരവധി വർഷങ്ങളായി അന്താരാഷ്ട്ര തുറമുഖമായിരുന്നു വുന വാർഫ് (Vuna Wharf). മയുഫംഗയിൽ പുതിയതും വലുതുമായ ഒരു തുറമുഖം നിർമ്മിക്കപ്പെട്ടു, സലോട്ട് (Sālote)രാജ്ഞിയുടെ പേരാണ് ഈ തുറമുഖത്തിനു നൽകിയത്. ഈ രണ്ട് തുറമുഖങ്ങൾക്കിടയിൽ മത്സ്യത്തൊഴിലാളികളും മറ്റ് ദ്വീപുകളിലേക്കുള്ള കടത്തുവള്ളങ്ങളും ഉപയോഗിക്കുന്ന '42'ആം നമ്പർ വാർഫ് സ്ഥിതിചെയ്യുന്നു. ഓരോ ദിവസവും യുവയിലേക്ക്(ʻEua) രണ്ട് ബോട്ടുകളും ആഴ്ചയിൽ രണ്ട് ബോട്ടുകൾ ഹപായിയിലേക്കും(Haʻapai) വാവുവിലേക്കും(Vavaʻu) സർവ്വീസ് നടത്തുന്നു. ഷിപ്പിംഗ് കമ്പനികളുടെ ഈ പതിവ് സേവനങ്ങൾക്ക് പുറമേ, ചെറിയ ദ്വീപുകളായ നോമുക്ക(Nomuka), യുകി(ʻEueiki) എന്നിവയിലേക്ക് സ്വകാര്യ ബോട്ട് ഉടമകൾ പരിമിതമായ സേവനങ്ങൾ നൽകുന്നു.

നുകുസലോഫയിൽ നിന്ന് 35 കിലോമീറ്റർ അകലെയായാണ് ടോങ്കാറ്റാപുവിന്റെ(Tongatapu) തെക്ക് ഭാഗത്തുള്ള ഫുവാസാമൊട്ടു അന്താരാഷ്ട്ര വിമാനത്താവളം (Fuaʻamotu International Airport) നിലകൊള്ളുന്നത്.

സമ്പദ്‌വ്യവസ്ഥ
കാലാവസ്ഥ
2015ലെ പുതിയ ദ്വീപ്
ഗതാഗതം